OpenLLM-France/wikimedia huggingface dataset:
# Kingpin (1996ko filma)

Kingpin (Hego Euskal Herrian A Zer Babalore Parea) 1996ko Farrelly anaien komedia filma bat da. Bertan, Woody Harrelson, Randy Quaid, Vanessa Angel eta Bill Murray aktoreek antzeztu zuten. Bolo joko lehiaketak eta Amish jendeari buruzko umorezko filma da.
Filma hau Pennsylvania estatuko Pittsburgh, Scranton eta Amish konderria eta Nevada estutuko Reno hirian filmatu eta girotu zen.

## Argumentua

Oharra: Atal honek istorio osoa edo amaiera argitzen du.
1970eko hamarkadan AEB. Roy Munson (Woody Harrelson) Iowako bolo jokalari amateurra da, bere lehen bojo joko txapelketa profesionala irabazi ondoren, dirua lortzeko beste jokalari profesional lotsagabe batekin batera jende arruntaren aurrean jokalari eskasaren papera antzeztuz eta apustuak irabaziz iruzur egin ohi die. Halere, gauza ez da uste bezain ongi aterako, Royk bolo joko ezbehar batean bere eskua galduko baitu.
Jada 20 urte geroago eta 1990eko hamarkadan, Royren bizitza nahaste-borraste bat da; iraganean jazotako ezbeharrarekin erabat ozpindua eta bolo joko hornigaiak salduz nola edo hala bizirautea lortzen du. Baina egun batez, Ishmael Boorg (Randy Quaid) amish bolo jokalari bikain baina xaloarekin topatuko da, hura ikusi bezain laister Royk bere berpizkundea, diru etenika eta bolo joko profesional mundurako itzulera ikusten duelarik, hortaz Ishmaeli bere entrenatzailea izan dadin eta bolo joko lehiaketetan parte har dezan konbentzituko du, bikote honi bere ibilbidean Claudia (Vanessa Angel) izeneko emakume erakargarria baina interesatua elkartuko zaie.

## Aktoreak

* Woody Harrelson: Roy Munson
* Randy Quaid: Ishmael
* Vanessa Angel: Claudia
* Bill Murray: Ernie McCracken

## Kanpo estekak

* Kingpin filmaren IMDBko fitxa irakurgai (Ingelesez)
* Kingpin filmaren trailer edo iragarkia ikusgai (Ingelesez)
* Datuak: Q625424
# Kings Bay Base (Georgia)

Kings Bay Base Ameriketako Estatu Batuetako erroldak esleitutako leku bat da. Camden konderrian kokatuta dago, Georgia (AEB) estatuan. 2.329 biztanle ditu, 4,98 kilometro koadroko azaleran banatuta.

## Ikus, gainera

* Camden konderria

## Kanpo estekak

* Datuak: Q2881212
# Kings Grant (Ipar Carolina)

Kings Grant Ameriketako Estatu Batuetako erroldak esleitutako leku bat da. New Hanover konderrian kokatuta dago, Ipar Carolina estatuan. 8.466 biztanle ditu, 4,6 kilometro koadroko azaleran banatuta.

## Ikus, gainera

* New Hanover konderria

## Kanpo estekak

* Datuak: Q2024212
# Kings Hill

Kings Hill, Ingalaterrako hego-ekialdean dagoen udalerri bat da, Kent konderrian.
2011n 7.770 biztanle zituen.
* Datuak: Q2540012
* Multimedia: Kings Hill / Q2540012
# Kingoodie

Kingoodie, Eskoziako gaeleraz: Ceann Gaothach eta Ceann na Gaoithe, Eskoziako etxalde bat da, Perth eta Kinross eremu administratiboan.

## Kanpo estekak

* Datuak: Q6412837
* Multimedia: Kingoodie / Q6412837
# Kings Langley

Kings Langley, Ingalaterrako erdialdean dagoen udalerri bat da, Hertfordshire konderrian.
2011n 5.214 biztanle zituen.
* Datuak: Q19807
* Multimedia: Kings Langley / Q19807
# Kennedy Meadows (Kalifornia)

Kennedy Meadows Ameriketako Estatu Batuetako erroldak esleitutako leku bat da. Tulare konderrian dago, Kalifornia estatuan. 58 biztanle ditu, 15,080914 kilometro koadroko azaleran banatuta.

## Ikus, gainera

* Tulare konderria

## Kanpo estekak

* Datuak: Q5959067
# Kennedy zentro espaziala

John F. Kennedy zentro espaziala (ingelesez: John F. Kennedy Space Center edo KSC) NASAren instalazio-multzo bat da, espazio-ontziak espazioratzeko erabilia. Estatu Batuetako Florida estatuko Cañaveral lurmuturrean dago. Estatu Batuetako John F. Kennedy lehendakari ohiaren omenez eman zitzaion izena.
Zentroa 55 km luze eta 10 km zabal da; guztira, 567 km²-ko azalera du, eta 15.000 pertsonak lan egin dute bertan. Bisitarientzako gune bat du, eta Floridako gune turistiko garrantzitsuenetariko bat da.
John F. Kennedy zentro espazialak jaurtitze-gune bat baino ez du hartzen (39 jaurtitze-konplexua). Gainerako jaurtiketak Cañaveral lurmuturrean egiten dira, AEBko aire-armadak zuzenduta. Eraikitze-lanak 1965ean amaitu zituzten.

## Erreferentziak

* ↑ «Senate» Congressional Record: 17598. 2004-9-8.

## Kanpo estekak

* Datuak: Q48821
* Multimedia: Kennedy Space Center / Q48821
# Kennesaw (Georgia)

Kennesaw Georgiako estatuko hiri bat da. Cherokee konderrian kokatua dago. 2010ean 29.783 biztanle zituen, 24,45 kilometro koadrotan banatuta.

## Ikus, gainera

* Cherokee konderria

## Kanpo estekak

* Datuak: Q1001316
* Multimedia: Kennesaw, Georgia / Q1001316
# Kennet (Clackmannanshire)

Kennet, Eskoziako udalerri bat da, Clackmannanshire konderrian.

## Kanpo estekak

* Datuak: Q6389760
* Multimedia: Kennet, Clackmannanshire / Q6389760
# Kennedy (Minnesota)

Kennedy Minnesotako hiri bat da. Kittson konderrian kokatua dago. 2010ean 193 biztanle zituen, 1,09 kilometro koadrotan banatuta.

## Ikus, gainera

* Kittson konderria

## Kanpo estekak

* Datuak: Q2230455
# Kenner (Louisiana)

Kenner Louisianaeko hiri bat da. Jefferson parrokian kokatua dago. 2010ean 66.702 biztanle zituen, 38,51 kilometro koadrotan banatuta.

## Ikus, gainera

* Jefferson parrokia

## Kanpo estekak

* Datuak: Q991464
* Multimedia: Kenner, Louisiana / Q991464
# Kenneggy

Kenneggy, Ingalaterrako Kornualles konderriko herrixka bat da, Breage parrokian. Berez, bi herrixkaz osatua dago, Higher Kenneggy mendebaldean eta Lower Kennegy ekialdean.

## Kanpo estekak

* Datuak: Q6389708
# Kenneggy Downs

Kenneggy Downs, Ingalaterrako Kornualles konderriko herrixka bat da, Breage parrokian.

## Kanpo estekak

* Datuak: Q6389709
* Multimedia: Kenneggy Downs / Q6389709
# Kennedy (argipena)

Kennedy izena jatorri irlandesekoa da, grafia angloz horrela idatzia, eta hainbat artikulutara bideratzen gaitu Wikipedia honetan:
Pertsonak, asko Kennedy familiakoak:
* John Fitzgerald Kennedy, JFK, AEBetako presidentea, 1963an eraila.
* Jacqueline Kennedy Onassis, JFKren emaztea.
* Edward Kennedy JFKren anaia, urte askoan senatari.
* Robert Kennedy, JFKren anaia, AEBetako Fiskal Nagusi izandakoa, 1968an eraila.
* Joseph P. Kennedy Sr. JFK eta besteen aita, politikari estatubatuarra.
* John Fitzgerald Kennedy Jr., JFKren semea, istripuz hila 1999an.
Beste pertsona batzuk:
* Arthur Kennedy, aktore estatubatuarra (1914-1990)
* George Kennedy, aktore estatubatuarra (1925-2016)
* Margaret Kennedy, idazle ibgekesa (1896-1967)
Tokiak:
* Presidente Kennedy (Tocantins), Brasilgo udalerria
* Presidente Kennedy (Espírito Santo), Brasilgo udalerria.
* Kennedy (Alabama), AEBetako herria.
* Kennedy zentro espaziala, NASAren zentro bat.
* John F. Kennedy Center for the Performing Arts, Washington hiriko kultura erakundea.
* John F. Kennedy nazioarteko aireportua, New Yorkeko aireportu bat.
Besterik:
# Knocklong

Knocklong (irlanderaz Cnoc Loinge) Irlandako mendebaldeko Limerick konderriaren ekialdean dagoen herri txiki bat da. Limerick hiria eta Mitchelstown udalerriaren artean dago, Cork hirirako errepide nagusian.

## Kanpo estekak

* Datuak: Q4327130
* Multimedia: Knocklong / Q4327130
# Knockmore (Mayo konderria)

Knockmore (Mayo konderria) (irlanderaz Cnoc Mór) Irlandako udalerri bat da, Mayo konderrian dagoena. 2011ko erroldaren arabera 4.000 biztanle ditu.

## Kanpo estekak

* Datuak: Q12061022
# Knockmoyle

Knockmoyle (irlanderaz: Cnoc Maol) Ipar Irlandako udalerri bat da, Tyrone konderrian dagoena. Omagh hiritik 8 kilometro ipar-mendebaldera dago.
2001eko erroldaren arabera 329 biztanle zituen.

## Kanpo estekak

* Datuak: Q6422891
* Multimedia: Knockmoyle / Q6422891
# Knockentiber

Knockentiber, Eskoziako gaeleraz: Cnoc an Tiobair, Eskoziako udalerri bat da, Kilmaurs parrokian eta Ekialdeko Ayrshire konderrian.

## Kanpo estekak

* Datuak: Q3776621
* Multimedia: Knockentiber / Q3776621
# Knockfarrel

Knockfarrel, Eskoziako gaeleraz: Cnoc Fhearghalaigh, Eskoziako herri bat da, Highland eskualdeko Ross eta Cromarty barrutian.

## Kanpo estekak

* Datuak: Q1881433
* Multimedia: Knockfarrel / Q1881433
# Knocklyon

Knocklyon (irlanderaz: Cnoc Lín) Irlandako Hego Dublingo konderrian dagoen auzune bat da. Dublingo mendien oinetan dago, Rathfarnham, Ballyboden, Templeogue, Firhouse eta Ballycullen auzuneen artean.

## Kanpo estekak

* Datuak: Q3776377
* Multimedia: Knocklyon / Q3776377
# Knockmore

Knockmore (irlanderaz: Cnoc Mór; Ulsterko eskozieraz: ) Ipar Irlandako eremu bat da, Fermanagh konderrian dagoena. Derrygonnelly udalerriaren kanpoaldean dago.

## Kanpo estekak

* Datuak: Q4121975
# Knocknacarra

Knocknacarra, irlanderaz: Cnoc na Cathrach, Irlandako mendebaldeko Galway hiriareen mendebaldean eta kanpoaldean dagoen eremu edo auzo bat da. Hiri berdineko Salthill eremuaren mendebaldean dago. Mendebaldean Bearna udalerria dauka, jada Gaeltacht edo irlandera eguneroko bizitzan nagusi den eremuaren lehenbiziko udalerria.
Salthill-Knocknacarra GAA izeneko joko gaelikoetako taldea du.

## Kanpo estekak

* Datuak: Q20492872
# Knockin' on Heaven's Door

Knockin' on Heaven's Door (euskaraz Zeruko Atean Joka) 1973an Bob Dylan abeslari eta musikariak Pat Garrett and Billy the Kid filmako soinu bandarentzat sortu zuen abesti bat da.
Gerora bertsio ugari izan ditu, ziurrenik horien artean ezagunena Guns N' Roses musika taldeak 1990. urtean moldatutakoa izango da.

## Kanpo estekak

* Jatorrizko Bob Dylan musikariaren Knockin' on Heaven's Door abestiaren bertsioa entzungai (Ingelesez)
* Guns N' Roses musika taldearen Knockin' on Heaven's Door abestiaren bertsioa entzungai (Ingelesez)
* Datuak: Q743986
# Knockloughrim

Knockloughrim edota Knockcloghrim (irlanderaz: Cnoc Clochdroma) Ipar Irlandako udalerri bat da, Derry konderrian dagoena. 2001ko erroldaren arabera 186 biztanle zituen.

## Kanpo estekak

* Datuak: Q702673
* Multimedia: Knockloughrim / Q702673
# Kim Kyong-hui

Kim Kyong-hui (Hangul: 김경희; Piongiang, Ipar Korea, 1946ko maiatzaren 30a) iparkorear politikaria eta militarra da. Koreako Langileen Alderdiaren antolakuntza idazkaria da.
Ipar Koreako agintea duen Kim dinastiako kide da. Izan ere, Kim Il-sung Ipar Korea aberriaren sortzailearen alaba, Kim Jong-il buruzagi zenaren arreba eta Kim Jong-unen izeba da. Jang Song-thaek jeneralarekin ezkondu zen.

## Bizialdia

* Datuak: Q271067
# Kirten

Kirtena edo giderra lanabes eta tresnetan, bereziki ontzietan, eusteko duten zatia edo eskutokia da.

## Kanpo estekak

* Datuak: Q200266
* Multimedia: Handles / Q200266
# Kirsten Wenzel

Kirsten Wenzel (Leipzig, Alemania, 1961eko otsailaren 27 - ) alemaniar arraunlaria izan zen. Sportclub Deutsche Hochschule für Körperkulturen belan aritzen zen.

## Bizitza pertsonala

1982ko abenduaren 18an, Wenzel Rainer Strohbach igerilari olinpikoarekin ezkondu zen Pankowko udaletxean. Urte batzuk beranduago, Strohbachengatik dibortziatu egin zen.
Irakasle izateko ikasi zuen eta Berlingo institutuetan irakatsi zuen. 1975. urtean, bere lehenengo urrezko domina irabazi zuen Spartakiaden. 1978. urtean Zelanda Berriko munduko txapeldun bihurtu zen.

## Ibilbidea

* 1979. urtean, munduko txapelketan zilarra irabazi zuen.
* 1980. urtean, udarako Joko Olinpikotako urrezko domina irabazi zuen.
* 1981. urtean, Arrauneko Mundu Txapelketako zilarrezko domina irabazi zuen.
* 1982. urtean, Arrauneko Mundu Txapelketan, brontzezko domina irabazi zuen.
* 1983. urtean, Munduko Arraun Txapelketan parte hartu zuen, bere ezkontzako Strohbach abizenarekin eta emakumezkoen zortzikoetan brontzezko azken domina irabazi zuen erretiratu aurretik.

## Kanpo estekak

* Datuak: Q385500
* Multimedia: Kirsten Wenzel / Q385500
# Kirsty MacColl

Kirsty MacColl (Croydon, Surrey, 1959ko urriaren 10a - Cozumel, Quintana Roo, Mexiko, 2000ko abenduaren 18a) pop abeslari eta egile-abeslari ingelesa izan zen. Ewan MacColl ingeles folk kantautore eta olerkariaren alaba zen.
Arrakasta handiko zenbait abesti grabatu zituen 1980ko eta 1990eko hamarkadetan, hala nola “There's a Guy Works Down the Chip Shop Swears He's Elvis”, Billy Braggen “A New England” eta The Kinksen “Days”. Talking Heads, Simple Minds, The Pogues, The Smiths, Robert Plant eta Evan Dandorekin lan egin zuen. Txalupa motordun batek kolpaturik hil zen, semeekin murgil egiten ari zenean.
Mundu mailan, The Pogues taldeko Shane MacGowan abeslariarekin batera Fairytale of New York abestia abesteagatik ezaguna egin zen.

## Diskografia

* Desperate Character (1981)
* Kite (1989)
* Electric Landlady (1991)
* Titanic Day (1993)
* Tropical Brainstorm (2000)

## Erreferentziak

* ↑ Kirsta, Alix. The day the music died". alixkirsta.com (Noiz kontsultatua: 2017-12-15).

## Kanpo estekak

* Webgune ofiziala, kirstymaccoll.com
* Justice for Kirsty Campaign, justiceforkirsty.org
* Datuak: Q444671
* Multimedia: Kirsty MacColl / Q444671
# Kirta

Kirta, errege mitiko bat izan zen, Mitanniko dinastiaren sortzailetzat hartzen dena. Ustez, K. a. XVI. mendean izan zen errege.
Ez dago bere erregealdiari buruzko inskripziorik. Ugariteko taulatxo batean dagoen istorio epiko batek, bere bizitzaren historia eleberria bailitzan kontatzen du:
Behin bere seme-alaba guztiak eta emaztea hil ondoren, erregeak amets bat izan zuen, non jainko sortzailea agertu zitzaion, euriaren jainkoa zen Baali laguntza eskatzeko irakatsi ziona, horretarako, emazte berri bat lortzeko espedizio bat abian jarri zuelarik. Bidean, Asherah jainkosaren santutegi bat aurkitu zuen, urrezko estatua bat eskeintzea promes egin ziona, emazterik aurkitzen bazuen.
Kirtak emaztea aurkitu zuen, honekin zenbait seme izan zituelarik, baina Asherah jainkosari eginiko promesa ahaztu zuen, jainkosak, gaixotasun batekin zigortu zuelarik. Gaixotasun honetan zehar, bere seme nagusiak tronutik bota nahi izan zuen, baina Kirtak begizko bat bota zion, eta une honetan amaitzen da testua.

## Erreferentziak

* ↑ Chopra, Omesh K. (2019). History of Ancient India Revisited, A Vedic-Puranic View. BlueRose Publishers. 260 or.
* ↑ Huddleston, Jonathan (2012). Eschatology in Genesis. Tubingen: Mohr Siebeck. p. 91. ISBN 978-3-16-151983-3.
* ↑ Espín, Orlando O.; Nickoloff, James B. (2007). An Introductory Dictionary of Theology and Religious Studies. Liturgical Press. p. 1309. ISBN 978-0-8146-5856-7.

## Kanpo estekak

* Datuak: Q747416
# Kirstinsaari uhartea

Kirstinsaari uhartea Enijärvi aintziran dagoen uharte bat da, Kemijärvi udalerrian.

## Ikus, gainera

* Enijärvi aintzira
* Kemijärvi

## Kanpo estekak

* Datuak: Q12261485
# Kirstie Alley

Kirstie Louise Alley (Wichita, Kansas, 1951ko urtarrilaren 12a - Tampa, Florida, 2022ko abenduaren 5a) estatubatuar zinema eta telebistako aktore eta umorista bat izan zen.
Bere lehenbiziko paper garrantzitsua Star Trek II: The Wrath of Khan (1981) filmean antzeztu zuen, halere, mundu mailan Cheers telesailan ospetsuan antzezteagatik ezaguna bilakatu zen. Antzeztutako beste film nabarmenak: Summer School (1987), Shoot to Kill (1988), Look Who's Talking (1989), Sibling Rivalry (1990), Look Who's Talking Too (1990), Look Who's Talking Now (1993), It Takes Two (1995), Deconstructing Harry (1997), and Drop-Dead Gorgeous (1999).

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q151935
* Multimedia: Kirstie Alley / Q151935
# Kirstin Jean Lewis

Kirstin Jean Lewis (Roodepoort, 1975eko abenduaren 14a) arkularia da. Hegoafrika ordezkatu zuen 1996ko Udako Olinpiar Jokoetan, 2000ko Udako Olinpiar Jokoetan eta 2004ko Udako Olinpiar Jokoetan.

## Erreferentziak

* ↑ Kirstin Lewis
* ↑ Kirstin LEWIS

## Kanpo estekak

* Datuak: Q4353290
# Kobeliarovo

Kobeliarovo Eslovakiako udalerri bat da, Rožňavako barrutian kokatuta. 12,03 km²ko azalera du eta 478 biztanle 2017ko datuen arabera.

## Historia

Idatzizko lehen aipamena 1466. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q951550
# Kobeta

    Artikulu hau mendiari buruzkoa da; beste esanahietarako, ikus «Kobeta Mendi (konpartsa)».
Kobeta Bilbo inguratzen duen mendi koxkor baten izena da. Altamira auzoan kokaturik dago eta 198 metroko garaiera du.
Mendi honetan 2005ean Bilboko udalak Kobetamendi izeneko aisialdi-gunea inauguratu zuen.

## BBK Live Festival eta Kobetasonik

Mendi honen magaletan egin dira azken urteotan musika jaialdi erraldoiak: Kobetasonik eta Bilbao BBK Live. Jaialdiek iraun bitartean Bilboko udalak, doako autobus-zerbitzua ezartzen du, kontzertuetara doazen pertsonak San Mamesetik Kobetara hurbiltzeko.

## Kanpo estekak

* Datuak: Q6920195
# Kobellita

Kobellita mineral bat da eta kobellita homologous series taldearen kidea da.

## Ezaugarriak

Kobellita elementu kimiko mineralaren formula kimikoa hau da: ${\ce {Pb22Cu4(Bi,Sb)30S69}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 2,5 - 3 da.

## Erreferentziak

* 1 2 (Ingelesez) «Kobellite: Mineral information, data and localities.» www.mindat.org (Noiz kontsultatua: 12-05-2019).
# Koberg

Koberg Alemaniako udalerria da. Schleswig-Holstein estatuan kokatuta dago, [[Herzogtum Lauenburg (barrutia)|Herzogtum Lauenburg]] barrutian. 2014an 752 biztanle zituen 11,98 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q555662
* Multimedia: Koberg / Q555662
# Kobern-Gondorf

Kobern-Gondorf Alemaniako udalerria da. Renania-Palatinatua estatuan kokatuta dago, [[Mayen-Koblentza (barrutia)|Mayen-Koblentza]] barrutian. 2014an 3.156 biztanle zituen 28,36 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q553347
* Multimedia: Kobern-Gondorf / Q553347
# Kobeko metroa

Kobeko metroa (japonieraz: 神戸市営地下鉄, Kōbe-shiei chikatetsu), Japoniako Kobe hiriko garraiobide publikoa da. 1977ko martxoaren 13an zabaldu zen eta gaur egun metro-sareak bi linea eta 30,6 kilometro dauzka.
2008an 121 milioi bidaiarik erabili zuten.

## Ikus, gainera

* Kobe

## Kanpo estekak

* (Ingelesez) Kobeko metroari buruzko informazioa Urbanrail.net webgunean.
* Datuak: Q1049009
* Multimedia: Kobe Municipal Subway / Q1049009
# Kobelco Steelers

Kobelco Steelers (japonieraz: 神戸製鋼コベルコスティーラーズ) Japoniako errugbi talde arrakastatsuena da, bederatzi aldiz irabazi baitu All Japan Rugby txapelketa. Kobe hirikoa da.

## Palmaresa

* All Japan Rugby (9):1989, 1990, 1991, 1992, 1993, 1994, 1995, 2000, 2001
* Japoniako liga (2): 2003-04, 2018-19.

## Kanpo estekak

* Datuak: Q3198123
# Kobentina

Kobentina (latinez Coventina), mitologia zelto-erromatarran, putzuetako eta iturburuetako jainkosa da. Ugaritasuna eta ugalkortasunaren ikurra da.
Erromatar garaian egin zitzaizkion irudi eta eskaintzei esker ezagutzen dugu. Frantzia hegoaldean, Ingalaterra iparraldean gurtu zuten bereziki, zehazki Northumberland konderriko Carrawburghen, han, bere omenezko tenplu bat baitago, Hadrianoren Harresian kokatua dago eta bertan hondar arkeologiko ugari aurkitu diren, txanponak, eraztunak, harriak, beirateria eta zeramikak kasu. Toki hau IV. mendearen amaieran utzi egin zela uste da, Teodosio I.a Handiaren jentilen aurkako ediktu baten ondorioz.
Baliteke beste inskripzio batzuk, Hispaniako bi (egungo Lugoko probintzian) eta Narbonensis-eko bat, Coventinari buruzkoak izatea, baina hori eztabaian dago.

## Kobentinaren putzua

Kobentinaren Putzua (Coventina's Well) izena eman zaion lekuan, Coventinarentzat eskainitako hainbat inskripzio eta zinopariak dituzten gordailuak aurkitu ziren harresiz inguratutako eremu batean. Harresia, hain zuzen ere, iturberuaren jarioa geldiarazteko eraiki zen.
Putzua eta inguruko eremu harresitua erromatarren gotorlekutik eta Hadrianoren harresiko Carrawburgh tropa auxiliarren gotorlekutik gertu dago. Carrawburgh Brocolitia izena zuen erromatar garaian, VII. mendeko Ravenako Kosmografian adierazten denez , eta geroago, edo aurreko iturrietan oinarritua, "Procolitia", V. mendeko Notitia Dignitatum dokumentuaren arabera. Inguruan, Mithraeum erromatar baten eta ninfeo baten hondakinak daude ere.

### Irudiak

Aztarnategian egindako indusketetan inskripzioak dituzten hainbat aldare aurkitu dira, batzuk erromatarren artean ohikoan diren ninfen itxurarekin: etzanda, jantziek ez dituztela euren gorputzak erabat estaltzen eta urarekin nola edo hala eralzionatuta. Horietako batean, hiru emakume agertzen dira eta bi modutan irakurri da: Koventina hiru aldiz irudikatu zen (jainkosa hirukoitza izan zenaren seinale) edo hiruetako bat jainkosa da eta beste biak laguntzaileak.

## Erreferentziak

* ↑ (Ingelesez) Allason-Jones, Lindsay; McKay, Bruce. (1985). Coventina's Well: a shrine on Hadrian's Wall. Hexham: Trustees of the Clayton Collection, 112 or. ISBN 0946897050..
* ↑ (Gaztelaniaz) Alberro, Manuel. (2004). «La diosa céltica Coventina en las Islas Británicas, Las Galias y Galicia» Anuario brigantino (Concello de Betanzos) 27: 71-90. ISSN 1130-7625..

## Kanpo estekak

* Datuak: Q1138061
* Multimedia: Coventina / Q1138061
# Konawa (Oklahoma)

Konawa Oklahomako hiri bat da. Seminole konderrian kokatua dago. 2010ean 1.298 biztanle zituen, 3,39 kilometro koadrotan banatuta.

## Ikus, gainera

* Seminole konderria

## Kanpo estekak

* Datuak: Q2705887
* Multimedia: Konawa, Oklahoma / Q2705887
# Konbekzio

Konbekzioa bero transferentzia gertatzen den hiru moduetako bat da, eta tenperatura ezberdinak dituzten guneen artean beroa garraiatzen duen fluido (gas eta likido) baten bidez gertatzen delako bereizten da. Konbekzioa soilik material fluidoen bidez gertatzen da. Hauek, berotzean, bolumena handitzen dute, eta, beraz, bere dentsitatea gutxitu egiten da eta goian dagoen eta tenperatura txikiagoa duen fluidoa baztertuz igotzen dira. Berez konbekzio deritzona, fluidoaren goranzko eta beheranzko korronteen bidezko bero garraioa da.
Bero transferentziak bolumen batean bero garraioa eta likido edo gas baten zati bero eta hotzen elementu makroskopikoen nahasketa esan nahi du. Bere barnean gorputz solido eta fluido baten arteko energia elkartrukaketa ere hartzen da, edo ponpa, haizegailu edo beste gailu mekaniko baten bidez (konbekzio mekanikoa, lagundua edo behartua).
Bero transferentzia libre edo naturalean fluido bat beroagoa edo hotzagoa da, eta gorputz solido batekin kontaktuan, fluidoko tenperatura gradienteen emaitza den dentsitate diferentziaren ondorioz zirkulazio bat eragiten du.
Konbekzio bidezko bero transferentzia Newtonen Hozte Legearekin adierazten da:
${\frac {dQ}{dt}}=hA_{s}(T_{s}-T_{\inf })$
Non $h$ bero transmisioaren koefiziente (edo K koefizientea) den, $A_{s}$ fluidoarekin kontaktuan dagoen gorputzaren area den, $T_{s}$ gorputzaren azalean dagoen tenperatura den eta $T_{\inf }$ fluidoak gorputzetik urrun duen tenperatura den.

## Kanpo estekak

* Datuak: Q160329
* Multimedia: Convection / Q160329
# Konbergentzia (argipena)

Konbergentzia izenak adiera zenbait ditu:
* konbergentzia (administrazioa), egiturak eta araudiak bateratzearen ekintza eta horren ondorioa;
* konbergentzia (matematika), funtzio eta segidak limite batera hurbiltzearen egitatea,
** probabilitate teorian, konbergentzia estokastikoa, zorizko aldagaien segida batek limitean duen portaera;
* konbergentzia (optika), izpi paraleloak elkarrengana hurbiltzea eragiten duen fenomenoa.

## Ikus, gainera

* Konbergentzia eta Batasuna, Kataluniako alderdi politikoa.

## Kanpo estekak

* Datuak: Q176553
# Konbergentzia estokastiko

Probabilitate teorian, konbergentzia estokastikoa zorizko aldagaien segida batek limitean duen joera aztertzen duen arloa da. Konbergentziaren azterketa funtsezkoa da inferentzia estatistikoan, lagin handietan zenbatesleek dituzten propietateak aztertzean kasu. Konbergentzia modu asko daude, limiteko joerak nola definitzen diren; horrela, banaketazko konbergentzia eta probabilitatezko konbergentzia bereizten dira, besteak beste. Limitearen teorema zentrala, zenbaki handien legea eta bestelako teoremek ezartzen dituzte konbergentzia estokastikoaren emaitzak, zorizko aldagaiek segidak betetzen dituen baldintzen arabera. Konbergentzia estokastikoaren oinarri teorikoak XIX. mendean eta batez ere XX. mendearen lehenengo zatian garatu ziren, matematika-tresna zorrotzak erabiliz eta Andrei Kolmogoroven eskutik besteak beste.

## Kanpo estekak

* Datuak: Q578985